《兰津谒诸葛武侯祠》
明代·庞一夔

鱼龙酣斗捲晴虹，万里梯航一绕通。黑水谁寻神禹绩，泸江今绕汉时功。

神留六诏乾坤外，祠枕层峦日月中。独倚危栏悲鼎足，猿啼花笑夕阳红。

作者简介：庞一夔，字仲虔。南海人。嵩子。明世宗嘉靖四十三年（一五六四）举人。初授苍梧令，莅任六载，丁外艰。起复，补归化令。寻晋任养利州。会缅甸入犯，以禦敌功除九江府同知。致仕归乡。著有《江门正脉》、《谕俗编》等书。清温汝能《粤东诗海》卷三二、清道光《广东通志》卷二八○有传。